Răzvan Rughiniș, profesor la Facultatea de Automatică și Calculatoare: „Economia României are puțin de câștigat dacă în loc să ajungă să lucreze în companii care să producă proprietate intelectuală «made in Romania», programatorii noștri ajung în companii mari și fac slujbe de rutină.“ astăzi, 00:08 Autor: Dragoș Dinu „România nu ar trebui să se «vândă» punând accent pe forța de muncă ieftină și bine calificată din IT ci să pună accent pe start-up-urile locale care sunt capabile să lanseze produse competitive la nivel global, pentru că doar astfel economia locală ar avea cu adevărat de câștigat din inteligența programatorilor“, a spus în cadrul emisiunii de business ZF Live Răzvan Rughiniș, profesor la Facultatea de Automatică și Calculatoare, inițiator al programului Innovation LABS.